laion/Wikipedia-Exotic huggingface dataset:
Brendan Gaunce

Brendan Gaunce (sündinud 25. märtsil 1994 Sudburys Ontario provintsis) on Kanada jäähokimängija, kes mängib ründajana NHL-i klubis Columbus Blue Jackets. Aastatel 2010–2014 mängis ta Ontario Hockey League'i klubides Belleville Bulls ja Erie Otters. 2012. aastal valis Vancouver Canucks ta NHL-i draft '​is 26. valikuna. Hooajal 2014–15 asus ta mängima American Hockey League'is (AHL) Canucksi noorteklubis Utica Comets. NHL-is debüteeris ta Canucksi meeskonnas 29. oktoobril 2015 mängus Dallas Starsi vastu. Esimese värava lõi ta liigas järgmisel päeval mängus Arizona Coyotesi vastu, kuid see jäi tema ainsaks väravaks sel hooajal. NHL-is on tema kõige resultatiivsem hooaeg olnud 2017–18, mil ta lõi neli väravat ja andis kaks väravasöötu. 2019. aasta juulis sõlmis ta üheaastase lepingu NHL-i klubiga Boston Bruins. Suurem osa hooajast 2019–20 mängis ta AHL-is Boston Bruinsi noorteklubis Providence Bruins. NHL-is sai ta Boston Bruinsi meeskonnas kirja sel hooajal vaid ühe mängu. 2021. aasta jaanuaris sõlmis ta lepingu Rootsi kõrgliiga klubiga Växjö Lakers. Samal aastal tuli ta klubiga Rootsi meistriks. 2021. aasta juulis naasis Gaunche NHL-i, sõlmides kaheaastase lepingu Columbus Blue Jacketsiga. 2012. aastal võitis Gaunce Kanada kuni 18-aastaste koondisega omavanuste maailmameistrivõistlustel pronksmedali. Tema vanem vend Cameron Gaunce on samuti jäähokimängija. "Forward klar för Växjö Lakers". vaxjolakers.se. Vaadatud 12.5.2021 "CBJ signs Brendan Gaunce to a one-year, two-way contract". nhl.com. 30.7.2021. Vaadatud 6.4.2022 Brendan Gaunce NHL.com lehel Brendan Gaunce hockeydb.com lehel
Vivendi

Vivendi on Prantsuse kontsern, mis on spetsialiseerunud sisule, meediale ja kommunikatsioonile. Kontsern on esindatud enam kui sajas riigis ja noteeritud Pariisi börsil, kus see kuulub CAC 40 indeksisse. Kontsern tegutseb sisuloomes, meedias ja kommunikatsioonis. Kontserni alla kuuluvad muusikatööstuse ettevõte Universal Music Group, tasulise televisiooni kontsern Groupe Canal+, reklaami ja avalike suhete korraldaja Havas, kirjastaja Editis ja videojagamise platvorm Dailymotion. Ettevõtte koduleht
Worldline

Worldine on Prantsusmaa makse- ja tehinguteenuste ettevõte, mis asutati 1974. aastal. 2020. aasta oktoobri lõpus tervitas Worldline Ingenicot oma meeskonnas, luues uue liidri globaalsetes makseteenustes. Ingenicoga jõud ühendades on Worldline oma projektis teinud uue sammu edasi: pakkudes pankadele, kaupmeestele ja üldiselt kogu maksete ökosüsteemile vahendeid jätkusuutliku ja kasumliku majanduskasvu saavutamiseks. Ettevõtte koduleht
Klagenfurti maaringkond

Klagenfurti maaringkond on ringkond (Bezirk) Austrias Kärnteni liidumaal. Linnad (Städte) on rasvases kirjas; turuvallad (Marktgemeinden) on kaldkirjas. Ebenthal (sloveeni Žrelec) Feistritz im Rosental (sloveeni Bistrica v Rožu) Ferlach (sloveeni Borovlje) Grafenstein (sloveeni Grabštajn) Keutschach am See (sloveeni Hodiše) Krumpendorf (sloveeni Kriva Vrba) Köttmannsdorf (sloveeni Kotmara vas) Ludmannsdorf (sloveeni Bilčovs) Magdalensberg (sloveeni Štalenska Gora) Maria Rain (sloveeni Žihpolje) Maria Saal (sloveeni Gospa Sveta) Maria Wörth (sloveeni Otok) Moosburg (sloveeni Možberk) Poggersdorf (sloveeni Pokrče) Pörtschach am Wörther See (sloveeni Poreče ob Vrbskem jezeru) Sankt Margareten im Rosental (sloveeni Šmarjeta v Rožu) Schiefling am Wörthersee (sloveeni Škofiče) Zell (sloveeni Sele) Techelsberg (sloveeni Teholica)
Ebenthal in Kärnten

Ebenthal in Kärnten (sloveeni Žrelec) on vald ja alev Austria Kärnteni liidumaal Klagenfurdi maaringkonnas. Ebenthal asub Klagenfurdist kagus. Sattnitzi mäed ulatuvad itta ja läände ning on populaarne väljasõitude koht. Glan ja Gurk voolavad läbi omavalitsuse ning edasi Wörtheri järve. Glanfurt suubub omavalitsuse keskkoha lähedal Glani. Radsberg moodustab omavalitsuse lõunapiiri. Omavalitsuses asub Höflein-Moori looduskaitseala. 2001. aasta rahvaloenduse andmetel olid 4,2% rahvastikust kärnteni sloveenid. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sarakuste

Sarakuste on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Mäksa valda. Sarakuste mõis Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Dobrudža

Dobrudža (bulgaaria keeles Добруджа; rumeenia keeles Dobrogea; türgi keeles Dobruca) on ajalooline piirkond Balkanil, mis on alates 19. sajandist jagatud Bulgaaria ja Rumeenia territooriumide vahel. See asub Doonau jõe alamjooksu ja Musta mere vahel ning hõlmab Doonau deltat, Rumeenia rannikut ja Bulgaaria ranniku põhjaosa. Ala koosneb Põhja-Dobrudžast, mis on osa Rumeeniast, ja Lõuna-Dobrudžast, mis on osa Bulgaariast. Rumeenia piirkonna vastav territoorium on jagatud Constanța ja Tulcea maakonna vahel. Selle kogupindala on 15 588 km², kus elab veidi alla 900 000 inimese. Selle peamised linnad on Constanța, Tulcea, Medgidia ja Mangalia. Bulgaaria piirkonna vastav territoorium on jagatud Dobriči ja Silistra piirkonna vahel. Sinna juurde kuuluvad General Kantardzhievo küla Varna piirkonnas ning lisaks Razgradi piirkonna külad Konevo, Rainino, Terter ja Madrevo. Selle kogupindala on 7566 km², kus elab kokku umbes 310 000 inimest. Tähtsamad linnad on Dobrič ja Silistra. Väike-Sküütia (Vana-Rooma provints) Dobrudža tatarlased KNAB Eesti Keele Instituut  Dobrudža – pildid, videod ja helifailid Wikimedia Commonsis
Havortia

Havortia (ladina Haworthia) on suur taimeperekond, mis koosneb väiksemõõdulistest sukulentidest. Tegemist on populaarsete õue- ja toataimedega. Perekonda kuuluvate liikide endeemiks on Aafrika lõunaosa (Mosambiik, Namiibia, Lesotho, Svaasimaa, Lõuna-Aafrika Vabariik). Perekond on nime saanud botaaniku Adrian Hardy Haworthi järgi. B. Bayer tunnustas umbes 60 liiki havortiaid 2012. aastal. Havortiad on sukulendid, mille lehed moodustavad 3 kuni 30 sentimeetrise läbimõõduga rosette, mis on enamasti varretud, kuid esineb ka liike, mille vars võib ulatuda kuni 50 sentimeetrini. Havortia võib kasvada üksiktaimena (monopodiaalne), või moodustada võsusid (sümpodiaalne). Paljudel liikidel on tugevad, lihakad lehed, mis on tavaliselt tumerohelised. Esineb ka pehmete lehtedega liike, mille lehed sisaldavad läbipaistvaid rakke. See aitab valgusel pääseda ka sisemiste fotosünteesivate rakkudeni. Õied on väikesed, enamasti valged. Mõned liigid, nagu näiteks Haworthia cymbiformis, on laialdaselt levinud toa- ja õuetaimedena. Peaaegu kõik havortia liigid on looduslikult kohanenud poolvarjuliste valgus tingimustega. Mõned liigid (näiteks Haworthia pumilla ja Haworthia truncate) on kohastunud ka täispäikesega. Kõik havortia liigid eelistavad hea drenaažiga mulda ning kastmis tihedus sõltub liigist. Ülekastmine võib põhjustada juurte mädanemist. Kõik havortiad on tundlikud madalatele temperatuuridele. Havortiat kasvatada valgusküllases või poolvarjulises kasvukohas, kuid mitte otsese päikese käes. Kasvupinnaseks sobib sukulendi ja kaktusemuld. Kasvab tavalisel toatemperatuuril (18–25 °C). Kastetakse ettevaatlikult, et vesi et satuks lehe rosetti, sest see võib põhjustada mädanemist. Väetatakse sügisel 1–2 korda. Ümber istutatakse siis, kui on näha, et potis enam ruumi pole. Havortiad paljunevad seemnete, jagunemise või tütartaimede teel. Neid paljundatakse vegetatiivselt külgvõrsetega jagamise teel. Juurteta võrsetel lasta paar päeva kuivada, ning siis istutada kaktuse ja sukulendi mulda. Havortia juurdub 2 nädalaga. https://en.wikipedia.org/wiki/Haworthia. 12. Mai 2021 https://www.kekkila.ee/taimeraamat/havortia/. 12. Mai 2021
Sudaste

Sudaste on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Mäksa valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Andres Veske

Andres Veske (4. juuli 1965 Tallinn – 23. oktoober 2022 Tallinn) oli eesti geeniteadlane. Lõpetas 1983. aastal Tallinna 43. Keskkooli. Sai kõrghariduse Tartu Ülikooli bioloogia-geograafia teaduskonna rakubioloogia erialal 1991. Doktorantuur Hamburgi Ülikooli inimesegeneetika instituudis 1995–1998, loodusteaduste doktor 1998. aastal ("Molecular genetic analysis of candidate genes for the retinal dystrophy of Swedish Briard/Briard-Beagle dogs", juhendaja Andreas Gal) Hamburgi Ülikoolist. Tartu Ülikooli arstiteaduskonna üld- ja molekulaarpatoloogia instituudi immunoanalüüsi uurimisgrupi teadur 1991–1993; Lübecki Meditsiiniülikooli Inimesegeneetika Instituudi molekulaargeneetika grupi külalisteadlane 1993–1995; Hamburgi Ülikooli inimesegeneetika instituudi teadur 1998–2002; Vähiuuringute Tehnoloogia Arendamiskeskus AS-i projektijuht 2005–2015. Tallinna Tehnikaülikoolis 2002–2022: matemaatika-loodusteaduskonna geenitehnoloogia instituudi genoomika ja proteoomika õppetooli erakorraline professor 2002–2005; geenitehnoloogia instituudi vanemteadur 2006–2016; molekulaarbioloogia õppetooli dotsent 2007– 2016; geenitehnoloogia instituudi direktor 2007–2016; loodusteaduskonna keemia ja biotehnoloogia instituudi dotsent 2017–2020, vanemteadur 2017–2018, vanemlektor 2020–2022. Tema juhendamisel on kaitstud 5 magistri- ja 2 doktoritööd. Bio- ja keskkonnateadused. Geneetika. Avaldanud ligi 40 teaduspublikatsiooni. TTÜ Kliinilise Meditsiini Instituudi nõukogu liige 2007–2015 TTÜ nõukogu liige 2008–2010 Eesti Inimesegeneetika Ühingu asepresident 2009–2016 Loomkatsete loataotluse komisjoni liige (Maaeluministeerium) 2014–2016 TTÜ keemia ja biotehnoloogia instituudi nõukogu liige 2018–2020 Eesti Inimesegeneetika Ühingu liige 2002–2022 Eesti Inimesegeneetika ühingu juhatuse liige 2007–2022 ajakirjade Molecular Psychiatry ja Neurochemistry retsensent 2017–2022 Euroopa Horisondi tervise klastri varikomitee ning programmikomitee delegaadi nõuanderühma liige 2020–2022 TEA entsüklopeedia toimetaja Tallinna Tehnikaülikooli professorid läbi aegade. Tallinn : Tallinna Tehnikaülikool, 2008. Lk 498 Andres Veske Eesti Teadusinfosüsteemis Andres Veske Eesti Teadusinfosüsteemis
Pär Lindholm

Pär Lindholm (sündinud 5. oktoobril 1991 Kusmarkis) on Rootsi jäähokimängija, kes mängib keskründajana Rootsi kõrgliiga klubis Skellefteås. Ta alustas Skellefteås ka klubikarjääri ning debüteeris Rootsi kõrgliigas hooajal 2009–10. Aastatel 2010–2012 mängis ta Rootsi esiliiga klubis IF Sundsvall, hooajal 2012–13 Rootsi tugevuselt kolmanda liiga klubis Piteå HC ja hooajal 2013–14 Rootsi esiliiga klubis Karlskrona HK. Aastatel 2014–2018 mängis ta Skellefteåga taas Rootsi kõrgliigas. 2018. aasta mais sõlmis ta üheaastase lepingu NHL-i klubiga Toronto Maple Leafs. NHL-is debüteeris ta 3. oktoobril 2018 mängus Montreal Canadiensi vastu. Esimese värava lõi ta liigas sama aasta 13. oktoobril mängus Washington Capitalsi vastu, kuid see jäi ka tema ainsaks väravaks sel hooajal. Hooaja 2018–19 lõpus mängis ta Winnipeg Jetsis. 2019. aasta juulis sõlmis ta kaheaastase lepingu Boston Bruinsiga. Hooajal 2019–20 sai Bruinsi meeskonnas mängides NHL-is kirja kolm väravat ja kolm väravasöötu. 2021. aasta veebruaris liitus Lindholm jällegi Skellefteåga. Aastatel 2015, 2017 ja 2018 jõudis ta Skellefteåga Rootsi meistrivõistlustel finaali, kuid igal korral tuli vastu võtta kaotus. 2021. aasta mais sõlmis ta üheaastase lepingu KHL-i klubiga Kaasani Ak Bars. 2022. aasta mais naasis Lindholm kolmandat korda Skellefteåsse. Rootsi jäähokikoondise koosseisus osales Lindholm 2018. aasta taliolümpiamängudel ja 2021. aasta maailmameistrivõistlustel. https://en.khl.ru/news/2021/05/02/484790.html (vaadatud 26.5.2021) Pär Lindholm NHL.com lehel Pär Lindholm hockeydb.com lehel
Aruraihein

Aruraihein (Festulolium) on hübriidne taimeperekond kõrreliste sugukonnast. Aruraihein on mitmeaastane kobarhein, millel on aruheina (Festuca) ja raiheina (Lolium) liikide kombineeritud tunnused. Nende tunnuste väljendus on sorditi erinev. Aruraiheina kasvatatakse peamiselt karjamaadel ja niitudel segus või puhaskülvina. Eeliseks kõrgem söödasaak, kõrge haiguskindlus, talvekindlus ja püsivus. Aruraihein on aretatud nii niiske kui ka vähem niiske kliima jaoks. Aruraihein sobib hästi viljakatele muldadele, mille pH on 5,5–7,0, kuid seda ei soovitata halvasti kuivendatud või halva viljakusega muldadele. Aruraihein on kiire idanemise ja seemikute elujõu tõttu lihtne kindlaks teha. Külvinormiks puhtaskülvis 25-30 kg/ha, segukülvis 12-15 kg/ha. Külvatakse varakevadest augusti lõpuni. 'Felopa' – väga vastupidav põuale ja kõrge põhjavee seisule. Stabiilselt kõrge saagikus alates esimest niitest. 'Spring Green' – suur külma- ja põuataluvus ning kõrge saagikus. 'Vizule' – esimene saak väga hea, hilisem kasv on aeglasem. Hea talvekindlus. "festulolium". Vaadatud 12.05.2021. "festulolium-felopa". Vaadatud 12.05.2021. "spring-green". Vaadatud 12.05.2021. "VIZULE". Vaadatud 13.05.2021.
Buda mäed

Buda mäed (ungari keeles Budai-hegység) on küllaltki madalad Ungari keskmäestiku mäed, mis asuvad Ungari pealinnas Budapestis. Need kõrguvad Doonau paremkaldal ajaloolise Buda poolel. Neist on tuntumad: Gellérti mägi, Lossimägi, Roosimägi, Svábi mägi, Jóniuse mägi, Széchenyi mägi ja Kotkamägi.  Buda mäed – pildid, videod ja helifailid Wikimedia Commonsis
Etzaz Hussain

Etzaz Muzafar Hussain (sündinud 27. jaanuaril 1993 Oslos) on Norra jalgpallur, kes mängib poolkaitsjana Norra kõrgliiga klubis Molde. Aastatel 2009–2011 kuulus ta Manchester Unitedi noorteakadeemiasse. 2011. aastal liitus ta Norra kõrgliiga klubiga Fredrikstad. 2012. aasta juulis liitus Hussain esmakordselt Moldega. Aastatel 2012 ja 2014 tuli ta klubiga Norra meistriks. 2016. aasta jaanuaris sõlmis ta lepingu Türgi kõrgliiga klubiga Sivasspor. 2016. aasta teises pooles mängis ta Horvaatia esiliiga klubis NK Rudeš. 2017. aasta veebruaris naasis Hussain Moldesse. 2017. aasta teises pooles mängis ta Moldest laenul Norra kõrgliiga klubis Odd. 2019. aastal tuli Hussain Moldega kolmandat korda oma karjääri jooksul Norra meistriks. Aastatel 2008–2013 mängis Hussain Norra noortekoondistes. Molde Eliteserien: 2012, 2014, 2019 Norra karikas: 2013, 2014
Ruben Yttergård Jenssen

Ruben Yttergård Jenssen (sündinud 4. mail 1988 Tromsøs) on Norra jalgpallur, kes mängib poolkaitsjana Norra kõrgliiga klubis Tromsø IL. Tromsø klubiga liitus Jenssen 2005. aastal ning debüteeris aasta hiljem Norra kõrgliigas. Aastatel 2013–2016 mängis ta Saksamaa esiliiga klubis 1. FC Kaiserslautern. 2016. aasta juunis sõlmis ta lepingu Hollandi kõrgliiga klubiga FC Groningen. Hooaja 2017–18 teises pooles mängis ta Groningenist laenul taas Kaiserslauternis. Aastatel 2018–2020 mängis Jenssen Norra kõrgliiga klubis SK Brann. 2020. aasta jaanuaris naasis ta Tromsøsse, sõlmides klubiga nelja-aastase lepingu. Samal aastal aitas ta Tromsøl tagasi Norra kõrgliigasse jõuda. Norra jalgpallikoondises mängis Jenssen aastatel 2010–2017 kokku 39 korda.
Lammimullad

Lammimullad ehk alluviaalmullad on mullad, mis tekivad pinnavee ladestumise tulemusel. Lammimullad asuvad enamasti jõgede ääres, lammidel, deltadel, ojaterrassidel ja loopealsetel. Eesti pinnasel olevatest muldadest moodustavad lammimullad 1% muldkattest, asudes suures osas Emajõe Suursoo, Kasari ja Taheva piirkondades. Lammimuldadele iseärasuseks on mulla moodustumine, mis toimub pika kivimite muundamise tulemusel ja võib võtta aega koguni aastatuhandeid. Muld kujuneb sagedaste üleujutuste ja nendega kaasnevate setete kuhjumisel. Muldade tekkele võivad kaasa aidata ka metsade raie, maade kündmine ning ehitustegevus, mis suurendavad kõrgustike erosiooni ning setted hakkavad liikuma allavoolu ladustumisalale. Lammimullad on väga toitainerikkad ja võivad sisaldada ka raskmetalle. Muld on toitevee pideva rikastamise tulemusel ühed viljakamaid pinnased looduses. Toitveega on lammimullad rohkelt küllastunud kevadiste üleujutuste ajal. Sisalduselt koosneb lammimuld kruusast, liivast ja mudast. Lammimullad on kaetud enamasti looduslike rohumaadega, mis loovad eeldused kamardumisprotsessile. Kõikide lammimuldadele on iseloomulik toorhuumuslik huumuskate süsinikusisaldusega 3,0–3,5%. Liigitus sõltub mulla gleistumise ja turba akumuleerimise järgi. Võimalik on eristada kolme liiki lammimuldasid: Gleistunud lammimullad (tüüpprofiil AA-Cag) – gleistumise tunnused esinevad profiili alumises osas Lammi-gleimullad (tüüpprofiil ATa-CaG) – alaliselt liigniisked Lammi-turvastunud mullad (tüüpprofiil Ta-CaG) – moodustunud turbahorisondi tüsedus 30 cm. Ricker, M (15. veebruar 2020). "What are alluvial soils". Vaadatud 10.05.2021. Astover, A., Kõlli, R., Roostalu, H., Reintam, E., Leedu, E. (2012). Mullateadus. Tartu.{{raamatuviide}}: CS1 hooldus: mitu nime: autorite loend (link) Thompson, C. 1. "Properties of Alluvial Soils". Vaadatud 10.05.2021. {{netiviide}}: kontrolli parameetri |url= väärtust (juhend)[alaline kõdulink]
Tiia Kuresoo

Tiia Kuresoo on Elva Gümnaasiumi põhikooli bioloogiaõpetaja. Ta on abielus Rein Kuresooga, neil on kolm last: Siim Kuresoo, Liis Kuresoo ja Kail Kuresoo.
Tammevaldma

Tammevaldma on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Mäksa valda. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Euroopa Prokuratuur

Euroopa Prokuratuur (inglise keeles European Public Prosecutor’s Office, EPPO) on iseseisev Euroopa Liidu asutus. Euroopa Prokuratuur asub Luksemburgis. Euroopa Prokuratuur loodi 2017. aastal määrusega (EL) 2017/1939. Euroopa Prokuratuur juhib Euroopa Liidu finantshuve kahjustavate kuritegude kohtueelset menetlust ja esitab liikmesriigi kohtus süüdistuse. Euroopa Prokuratuur on üleeuroopaline prokuratuur, mille roll ja ülesanded kriminaalmenetluses sarnanevad Euroopa Liidu liikmesriikide riigisisese prokuratuuri omadega. Euroopa Prokuratuur uurib näiteks: Euroopa Liidu toetustega seotud kelmusi, keerulisi piiriüleseid käibemaksupettusi, Euroopa Liidu eelarvet kahjustavaid korruptsioonikuritegusid jm. 2018. aasta septembris esitas Euroopa Komisjon teatise, et laiendada EPPO pädevust ka piiriülestele terrorismikuritegudele. Euroopa Prokuratuuris ei osale kõik liikmesriigid, vaid üksnes Euroopa Prokuratuuri süsteemiga liitunud 23 liikmesriiki: Eesti, Läti, Leedu, Soome, Saksamaa, Holland, Prantsusmaa, Austria, Hispaania, Malta, Küpros, Kreeka, Itaalia, Poola, Portugal, Rumeenia, Bulgaaria, Slovakkia, Tšehhi, Horvaatia, Belgia, Luksemburg ja Sloveenia. Euroopa Prokuratuuris ei osale Ungari ja Rootsi (Iirimaa ja Taani ei osale üldjuhul Euroopa Liidu kriminaalõigusalase koostöö meetmetes). Euroopa Prokuratuuri rahastatakse valdavalt Euroopa Liidu eelarvest. Eesti Euroopa prokurör on 2021. aasta juuni seisuga Kristel Siitam-Nyiri, kohalikul tasandil töötavad delegaatprokurörid Kati Maitse-Pärkna ja Silvia Kruusmaa. "Members | European Public Prosecutor's Office". www.eppo.europa.eu. Vaadatud 29. veebruaril 2024. "Polska częścią Prokuratury Europejskiej - Ministerstwo Sprawiedliwości - Portal Gov.pl". Ministerstwo Sprawiedliwości (poola). Vaadatud 29. veebruaril 2024. Euroopa Prokuratuur alustab tänasest tööd, www.just.ee, 1. juuni 2021 Euroopa Prokuratuur, www.just.ee 12 luksusautot, 26 läbiotsimist ja 2 arreteerimist. Saksa-Eesti ühishaaranguga võeti vahele suures maksupettuses kahtlustatav grupeering, epl.delfi.ee, 15.02.2022
Anya Taylor-Joy

Anya Josephine Marie Taylor-Joy (sündinud 16. aprillil 1996) on Ameerika Ühendriikides sündinud Argentina-Briti juurtega näitleja ja modell. Ta on pälvinud Kuldgloobuse ja SAGi auhinna ning koha Time'i 2021. aasta 100 mõjukaima inimese nimekirjas. Miamis sündinud ning Buenos Aireses ja Londonis kasvanud Taylor-Joy alustas näitlemist koolilavastustes ja jättis hiljem kooli pooleli, et enda näitlejakarjäärile keskenduda. Pärast väikesi telerolle tegi ta enda filmidebüüdi peaosaga 2015. aasta õudusfilmis "Nõid", mis pälvis talle mitu tunnustust, sealhulgas Empire auhinna. Ta pälvis veel tähelepanu oma rollide eest õudusfilmis "Lõhestunud" ja komöödias "Täisverelised", mis mõlemad linastusid 2017. aastal; samal aastal pälvis ta ka BAFTA Tõusva Tähe auhinna nominatsiooni. Taylor-Joy oli peaosades kahes BBC One draamaminisarjas "Miniaturist" (2017) ja "Peaky Blinders" (2019) ning Netflixi fantaasiadraamasarjas "The Dark Crystal: Resistance Age" (2019) ja filmi "Lõhestunud" järjes "Klaas" (2019). Ta pälvis 2020. aastal suurt tunnustuse, kujutades peaosatäitjaid Jane Austeni adaptatsioonis "Emma" ja Netflixi minisarjas "Lipugambiit"; viimase eest võitis ta parima naisnäitleja Kuldgloobuse, miniseeria või telefilmi valdkonnas ning SAG auhinna naisnäitleja silmapaistva esituse eest miniseerias või telefilmis. Ayuso, Rocio. "Anya Taylor-Joy Is Waiting for the Right Project in Spanish". goldenglobes.com. Hollywood Foreign Press Association. Originaali arhiivikoopia seisuga 24.07.2020. Vaadatud 24.07.2020. Samuel Fishwick (19.01.2017). "Anya Taylor-Joy: meet the actress on the cusp of Hollywood superstardom". Evening Standard. Originaali arhiivikoopia seisuga 09.04.2017. Vaadatud 09.03.2017. Chui, Delphine (19.01.2017). "Why you need to get to know up-and-coming actress Anya Taylor Joy". Marie Claire. Originaali arhiivikoopia seisuga 09.04.2017. Vaadatud 09.04.2017. "List of Directors, Fly Honda Jet". Companies House Company Information Service. Companies House GOV.UK. "Fly Honda Jet". Fly Honda Jet. Vaadatud 05.12.2020.
Buda linnusemägi

Linnusemägi (ungari keeles Várhegy) on mägi Budapesti I ringkonnas. Geograafiliselt on see ühendatud Buda mägede ja Rózsadombiga. Buda linnuse kvartal asub mäel Buda palee ümber, mida ilmestavad paljud monumendid. Mägi on üsna madal ja sinna pääseb jala, bussiga või köisraudteed pidi. Buda linnusemäe tunnel  Buda linnusemägi – pildid, videod ja helifailid Wikimedia Commonsis
Ümar kerarebashein

Ümar kerarebashein (Gomphrena globosa) on rebasheinaliste sugukonda kuuluv üheaastane õistaim. Taim on pärit Guatemalast, Panamast ja Brasiiliast. Tegemist on troopilise üheaastase taimega. Taim kasvab 30–90 cm pikkuseks, õiepead aga 4 cm pikkusteks. Taime varred on harunenud; püstised ja jäigad. Lehed on ovaalsed ja paiknevad vaheldumisi mööda vart. Õied eri sortidel on roosad, valged, lillad, punased ja sinised. Taimel on ümmarguse kujuga õisikud, mis koosnevad paljudest väikestest õitest. Õie kuju meenutab trompetit. Õied meelitavad põhiliselt liblikaid nektarit imema. Õitsemine algab juunis ja kestab oktoobrini. Tegemist on väga kuumuse- ja põuakindla liigiga, mis kasvab kõige paremini valgusrikastes kohtades ning hea drenaažiga ja tavalise niiskusastmega muldades. Kasvab peaaegu igas mullatüübis, välja arvatud leeliselistes muldades. Enne seemnete külvi on soovitatav neid vees leotada, sest siis need idanevad mullas kiiremini. Soovitatav on seemned siseruumides külvata ja kuue nädala pärast õue istutada. Kui tahetakse õue külvata, siis tuleb oodata, kuni muld on soojenenud ja pole enam öökülmasid. Ümar kerarebashein kasvab kõige paremini aiamullas, kuid seda võib kasvatada ka konteineris. Ümarat kerarebasheina on kasutatud rahvameditsiinis mitmesuguste haiguste raviks. Kasutatakse hingamisteede haiguste, kollatõve, kuseteede haiguste ja neeruprobleemide. Lisaks mitmete hingamisteede põletike, sealhulgas bronhiaalastma, ägeda ja kroonilise bronhiidi ning läkaköha korral. Veel sellest tehakse punakasvioletset loodusliku toiduvärvi. Ümara kerarebasheina õied sisaldavad rohkesti beetatsüaniine, mida on toiduainetööstuses, kosmeetikas ja loomasöödas lisaainete ja toidulisanditena on palju kasutatud. Seda kasutatakse veel lilleseadetes, oma ebahariliku ümara kujuga õisiku pärast. Eestikeelsete taimenimede andmebaas https://www.britannica.com/plant/globe-amaranth https://www.britannica.com/plant/globe-amaranth http://www.missouribotanicalgarden.org/PlantFinder/PlantFinderDetails.aspx?kempercode=a115 https://thekokorogarden.com/blog/2020/5/3/how-to-grow-gomphrena-globe-amaranth-for-the-cutting-garden http://www.flowersofindia.net/catalog/slides/Gomphrena.html https://www.gardeningknowhow.com/ornamental/flowers/globe-amaranth/growing-globe-amaranth.htm https://et.natural-gardener.com/3175102-globe-amaranth https://et.journeyhomestore.com/globe-amaranth-145